b'\n_START_ARTICLE_\nThe White Stripes\n_START_SECTION_\nAlgusajad (albumid "White Stripes" ja "De Stijl")\n_START_PARAGRAPH_\nThe White Stripes (Megan Martha White \xe2\x80\x93 trummid, vokaal; ja Jack White, kelle algup\xc3\xa4rane nimi oli John Anthony Gillis \xe2\x80\x93 kitarr, klaver, juhtvokaal) sai alguse Detroitis 14. juulil 1997. Jack ja Meg v\xc3\xa4itsid, et nad on \xc3\xb5de ja vend, kuid nende abieluleping t\xc3\xb5endas, et nad olid lahutatud paar. Jack on nende deb\xc3\xbc\xc3\xbctalbumit (avaldatud 1999) kirjeldanud nii "...v\xc3\xa4ga vihane... k\xc3\xb5ige toorem, k\xc3\xb5ige j\xc3\xb5ulisem ja k\xc3\xb5ige rohkem Detroiti k\xc3\xb5laga plaat, mis me teinud oleme"._NEWLINE_Nende teine album "De Stijl" (2000) on nime saanud hollandi kunstiliikumise j\xc3\xa4rgi. "De Stijli" stiili kasutasid nad ka oma plaadi kaanel.\n_START_SECTION_\nPopulaarsuse kasv (albumid "White Blood Cells" ja "Elephant")\n_START_PARAGRAPH_\nB\xc3\xa4nd sai edu maitse suhu aastal 2001 p\xc3\xa4rast albumi "White Blood Cells" ilmumist. K\xc3\xa4rbitud garage rock\'i heli l\xc3\xb5i laineid Suurbritannias ja varsti ka Ameerika \xc3\x9chendriikides ning neist sai \xc3\xbcks hinnatumaid b\xc3\xa4nde aastal 2002. Samal aastal paigutas ajakiri Q The White Stripesi nimekirja "50 b\xc3\xa4ndi, mida elu jooksul n\xc3\xa4gema peab". Legoteemaline video, mille lavastas Michel Gondry singlile "Fell in Love with a Girl" albumilt "White Blood Cells", t\xc3\xb5i neile palju kuulsust juurde._NEWLINE_Jacki v\xc3\xa4itel oli iga album p\xc3\xa4rast "White Blood Cellsi" selline, et esimesed lood olid singlid, viimased lood aga Jacki ja Megi omavahelised naljad._NEWLINE_Nende j\xc3\xa4rgmine album "Elephant" avaldati 1. aprillil 2003. See sai kriitikutelt j\xc3\xa4lle kiitvaid hinnanguid ja veel rohkem \xc3\xa4riedu._NEWLINE_Aastal 2003 osalesid Jack ja Meg White Jim Jarmuschi filmis "Coffee and Cigarettes" l\xc3\xb5igus, mille nimi oli "Jack Shows Meg His Tesla Coil". Sama aasta augustis valiti Jack White ajakirjas Rolling Stone 100 parima kitarrim\xc3\xa4ngija hulka. Ta j\xc3\xa4i Johnny Ramone ja John Frusciante vahel 17. kohale._NEWLINE_Aastal 2004 avaldatud DVD "Under Blackpool Lights" filmiti t\xc3\xa4ielikult 16 mm filmi kasutades ja selle lavastas Dick Carruthers. Jack White k\xc3\xa4skis f\xc3\xa4nnidel olla t\xc3\xa4helepanelik, sest filmis pidi olema v\xc3\xa4ikseid m\xc3\xbcsteeriume. \xc3\x9cks nendest oli kirjutis tema k\xc3\xa4el. Salvestatud kahel \xc3\xb5htul, oli kiri tema k\xc3\xa4el "NOXIOUS" mis muutus "OBNOXIOUS-iks". Filmis oli ka kaver Dolly Partoni loost "Jolene".\n_START_SECTION_\nHilisem periood (album "Get Behind Me Satan" ja muud)\n_START_PARAGRAPH_\n1. juunil 2005 abiellus Jack b\xc3\xa4ndi turneel L\xc3\xb5una-Ameerikas modell Karen Elsoniga. Laulatus toimus kanuus Amazonase j\xc3\xb5el, kus b\xc3\xa4ndi m\xc3\xa4ned\xc5\xbeer Ian Montone oli isamees ja Meg pruutneitsi. Kuuldused r\xc3\xa4\xc3\xa4kisid, et Meg ei k\xc3\xa4inud pulmas, kuigi oli kutsutud, kuid selle kuulduse l\xc3\xbckkas Meg hiljem \xc3\xbcmber. The White Stripesi veebilehel oli kirjas, et "see on m\xc3\xb5lema vastabiellunu esimene abielu", kuigi on olemas dokumendid, mis t\xc3\xb5endavad, et Jack ja Meg olid varem olnud abielus. Paar sai esimese lapse Scarlett Teresa teisip\xc3\xa4eval, 2. mail 2006._NEWLINE_Viies album "Get Behind Me Satan" avaldati P\xc3\xb5hja-Ameerikas 7. juunil 2005 ja see kogus kiitvat kriitikat. Samal aastal kirjutas ajakiri Rolling Stone: "Kui te olete rokkb\xc3\xa4ndis ja te ei ole kumbki The White Stripesist, siis oleks v\xc3\xa4ga n\xc3\xb5me teie asemel olla." Sellelt plaadilt lasti v\xc3\xa4lja kolm singlit. Esimene oli "Blue Orchid", mis oli populaarne lugu satelliitraadios ja aeg-ajalt FM-jaamades. Jacki abikaasa oli selle laulu videos. Teine singel oli "My Doorbell", kolmas "The Denial Twist", mille t\xc3\xbc\xc3\xbcpilise veidra White Stripesi stiilis video lavastas Michel Gondry._NEWLINE_B\xc3\xa4nd avaldas kaveri Tegan and Sara loost "Walking with a Ghost" iTunesis 14. novembril 2005. See lugu lasti hiljem uuesti v\xc3\xa4lja 7. detsembril "Walking With a Ghost" EP-l, millel oli veel neli lugu._NEWLINE_1. detsembril 2005 oli b\xc3\xa4nd saates "The Daily Show with Jon Stewart" ja esitas lood "The Denial Twist" ja "My Doorbell". Nad on \xc3\xbcks v\xc3\xa4heseid b\xc3\xa4nde, kes on selles saates esinenud._NEWLINE_12. oktoobril 2006 oli nende ametlikul kodulehel kirjas, et ilmub Avant-Garde orkestri album, millel on Jack White\'i kirjutatud lood ja mille nimeks sai "Aluminium". LP-versioon m\xc3\xbc\xc3\xbcdi v\xc3\xa4lja v\xc3\xa4hem kui \xc3\xbche p\xc3\xa4evaga. Selle projekti kavandas Richard Russell. See album oli k\xc3\xa4ttesaadav vaid "Aluminiumi" veebilehel ja piiratud koguses. CD-sid oli 3333 ja LP-sid 999, k\xc3\xb5ik m\xc3\xbc\xc3\xbcdi aegsasti l\xc3\xa4bi. Allalaaditav versioon ei ole piiratud._NEWLINE_2. veebruararil 2011 teatas b\xc3\xa4nd, et l\xc3\xb5petab tegevuse.\n_START_SECTION_\nInstrumendid ja varustus\n_START_PARAGRAPH_\nThe White Stripes on tuntud selle j\xc3\xa4rgi, et nende b\xc3\xa4ndis oli vaid kaks muusikut, mis v\xc3\xa4hendas erinevate instrumentide arvu lugudes, eriti otseheliga kontsertidel. Jack, kes oli peamine helilooja, on \xc3\xb6elnud, et see ei ole probleem, ja: "Ma olen alati b\xc3\xa4ndi number kolmega seostanud. K\xc3\xb5ik oli vokaali, kitarri ja trummide \xc3\xbcmber v\xc3\xb5i vokaali, klaveri ja trummide \xc3\xbcmber". Jack oli p\xc3\xb5hilaulja b\xc3\xa4ndis, kuid Meg oli p\xc3\xb5hivokaal b\xc3\xa4ndi kolmes laulus: "In the Cold, Cold Night" (albumil "Elephant"), "Passive Manipulation" (albumil "Get Behind Me Satan") ja "Who\'s a Big Baby?" singlil "Blue Orhid"._NEWLINE_Kohe alguses p\xc3\xbc\xc3\xbcdsid nad t\xc3\xa4helepanu sellega, et kasutasid "antiikseid" helisalvestusvahendeid. Album "Elephant" salvestati kaheksaloolisele masinale, mis oli p\xc3\xa4rit 1960. aastate algusest. V\xc3\xa4heste eranditega kasutas Jack ka ampereid ja pedaale, mis olid samuti p\xc3\xa4rit 1960-ndatest._NEWLINE_Jack kasutas efekte, et saada soovitud k\xc3\xb5la. \xc3\x9cks nendest oli Whammy-pedaal, et saavutada helik\xc3\xb5rgusi, mida muidu ei saaks tavalise kitarriga teha.\n_START_SECTION_\nHelisalvestusseansid ja kontsertesitused\n_START_PARAGRAPH_\nThe White Stripesi paljud plaadid on salvestatud \xc3\xbcpris tormakalt. N\xc3\xa4iteks "Elephant" salvestati kahe n\xc3\xa4dalaga Londoni Toeragi stuudios. Sama kiiresti salvestati ka nende j\xc3\xa4rgmine plaat "Get Behind Me Satan". Kontsertideks ei valmistanud nad enam ette kindlat lugude nimekirja, uskudes, et planeerimine rikuks \xc3\xa4ra loomuliku tunde, mis laval tekib. Jack improviseeris tihti soolodega ja h\xc3\xbcppas sageli \xc3\xbchest laulust j\xc3\xa4rgmisse. Sellep\xc3\xa4rast ei olnud neil \xc3\xbchtegi samasugust kontserti ja ka kontserdi pikkus v\xc3\xb5is varieeruda 70 minutist 100 minutini.'